smcproject/ml-wiki-sentences huggingface dataset:
ദൈവനാമത്തിലുള്ള ചോദ്യത്തിന്‌ മറുപടി പറയാതിരിക്കാൻ അദ്ദേഹത്തിന്‌ സാധിച്ചില്ല.
താൻ ഇലഞ്ഞിക്കാരൻ കളത്തുകുളങ്ങര അബ്രഹാം കത്തനാരാണെന്നും കുറേക്കാലമായി നാടുവിട്ട് സഞ്ചരിക്കുകയാണെന്നും വ്യക്തമാക്കി.
ചങ്ങനാശേരി പള്ളി വികാരി ഈ വിവരങ്ങൾ വരാപ്പുഴ രൂപതയുടെ അന്നത്തെ അപ്പസ്തോലിക്കയായിരുന്ന റെയ്മോണ്ട് മെത്രാനെ (1802-1816)ധരിപ്പിച്ചു.
ഇലഞ്ഞി പള്ളി വികാരിയായിരുന്ന വൈദികനാണ്‌ പ്രസ്തുത സന്യാസിയെന്ന് ബോധ്യപ്പെട്ട സാഹചര്യത്തിൽ ഈയ്യോബും നൈനാനും കൂടി അദ്ദേഹത്തെ കൂട്ടിക്കൊണ്ട് വരാപ്പുഴക്ക് പോയി.
രണ്ടു വർഷം മുന്പ് ഇലഞ്ഞിയിൽനിന്നും അപ്രത്യക്ഷനായ വൈദികനെ കണ്ടെത്തിയന്നറിഞ്ഞ മെത്രാപ്പോലീത്ത അത്യധികം സന്തോഷിച്ചു.
കുറേ ദിവസങ്ങൾ അരമനയിൽ താമസിപ്പിച്ച് അച്ചനെ നീരീക്ഷിച്ച ശേഷം പ്രശ്നമൊന്നുമില്ലെന്ന് ബോധ്യമായപ്പോൾ ഈയ്യോബ് ആവശ്യപ്പെട്ടതനുസരിച്ച് അന്ന് അനാഥമായി കിടന്നിരുന്ന നെടുംകുന്നം പള്ളിയിലേക്ക് പസ്തേന്തി എഴുതിക്കൊടുക്കുകയുംചെയ്തു.
ഇലഞ്ഞി ഇടവകാംമായിരുന്ന കളത്തുകുളങ്ങര ഏബ്രഹാംകത്തനാരെന്ന ഈ വൈദികനാണ്‌ പിന്നീട് നെടുങ്ങോത്തച്ചൻ എന്ന പേരിൽ പ്രസിദ്ധനായത്‌.
അങ്കമാലി പകലോമറ്റം കുടുംബത്തിൽനിന്നും മുത്തോലപുരത്ത്‌ കട്രേത്തു പുരയിടത്തിൽ താമസമാക്കിയ പൂർവ്വികന്റെ സന്താനങ്ങളുടേതായമ മൂന്നു കുടുംബ ശാഖകളാണ്‌ കട്രേത്ത്‌, കിഴക്കേൽ, കളത്തൂക്കുളങ്ങര എന്നിവ.
കളത്തൂക്കുളങ്ങര മാത്തൻ(ഐപ്പ്‌)-ത്രേസ്യാമ്മ ദമ്പതികളുടെ ആറു പുത്രൻമാരിൽ ഇളയവനായിരുന്നു അബ്രഹാം.
സഹോദരങ്ങൾ : പൈലി തുരുത്തിപ്പള്ളി, വർക്കി നാറാണത്ത്‌, ഐപ്പ്‌ വട്ടക്കണ്ടം, മാത്തൻ കുളത്തൂർ, ഉലഹാൻ കളത്തുകുളങ്ങര.
1766-ൽ ജനിച്ച അബ്രഹാം വരാപ്പുഴ അപ്പസ്തോലിക്കയായിരുന്ന അലോഷ്യസ്‌ നേരി(1784-1802) എ മെത്രാനിൽനിന്നും 1785-ൽ പൌരോഹിത്യം സ്വീകരിച്ചു.
സംസ്കൃതം, തമിഴ്‌, സുറിയാനി, ലത്തീൻ എന്നീ ഭാഷകളിലും അദ്ദേഹത്തിന്‌ പ്രാവീണ്യമുണ്ടായിരുന്നു.
1796 മുതൽ 1802 വരെ സ്വന്തം ഇടവകയായ ഇലഞ്ഞി പള്ളിയിൽ വികാരിയായി സേവനമനുഷ്ഠിച്ചു.
ഇടവകജനങ്ങൾ ഇദ്ദേഹത്തെ ഏറെ ആദരിച്ചിരുന്നു.
പരോപകാരതത്പരനെന്നനിലയിൽ സമീപ പ്രദേശങ്ങളിൽ സർവ്വസമ്മതതനായിരുന്ന ഇദ്ദേഹത്തിന്‌ അത്ഭുത സിദ്ധികൾ ഉണ്ടായിരുന്നതായി വിശ്വസിക്കപ്പെട്ടിരുന്നു.
അക്കാലത്ത്‌ കുറവിലങ്ങാട്‌ ഇടവകയിൽപെട്ട കുര്യനാട്ട് ഒരു കുടുംബത്തിലെ സ്ത്രീ പിശാചുബാധയിൽപെട്ട് ക്ലേശിച്ചിരുന്നു.
വൈദ്യ ചികിത്സകൾ ഫലിക്കാതെവപ്പോൾ ഇടവക വൈദികരെക്കൊണ്ട്‌ സഭാക്രമമനുസരിച്ചുള്ള വെഞ്ചരിപ്പുകളും വിലക്കുകളും നടത്തിച്ചു.
ഇവയൊന്നും ഫലപ്രദമാകാതെവപ്പോൾ അത്ഭുതസിദ്ധികൾക്ക്‌ പേരുകേട്ട അബ്രഹാം കത്തനാരെ സ്ത്രീയുടെ ബന്ധുക്കൾ സമീപിച്ചു.
അവരോട്‌ അലിവുതോന്നിയ കത്തനാർ തന്റെ കുടുംബത്തിൽപെട്ട മറ്റൊരു വൈദികനൊപ്പം പ്രസ്തുത സ്ത്രീയുടെ വീട്ടിലേക്ക്‌ പോയി.
കത്തനാർ വീട്ടിൽ പ്രവേശിച്ചപ്പോൾ തന്നെ എല്ലാ കാര്യങ്ങളും വിളിച്ചുപറഞ്ഞുകൊണ്ട് പിശാച്‌ അവളെ വിട്ടുപോയത്രെ.
സംഭവിച്ച അത്ഭുതത്തെക്കുറിച്ചുള്ള വാർത്ത നാടാകെ പ്രചരിച്ചു.
പിശാചുബാധ ഒഴിപ്പിക്കുന്നതിൽ പരാജിതരായ കുറവിലങ്ങാട്ടെ വൈദികർ ചതിപ്രയോഗത്തിൽ അബ്രഹാം കത്തനാരെയും ബന്ധുവായ വൈദികനെയും സ്നേഹപൂർവ്വം വരുത്തി സൽക്കരിച്ചു.
വിഷംചേർത്ത ആഹാരം കഴിച്ചതുകൊണ്ടാണെന്ന് പറയപ്പെടുന്നു, ഇരുവരും സുബോധം നഷ്ടപ്പെട്ട് പ്രാകൃത വേഷത്തിൽ ചുറ്റി സഞ്ചരിച്ചു.
അങ്കമാലി, മലയാറ്റൂർ തുടങ്ങിയ കേന്ദ്രങ്ങളിൽ വച്ച്‌ അബ്രഹാം കത്തനാരെ ചിലർ കണ്ടതായി പറയപ്പെടുന്നു.
ചില ബന്ധുവീടുകളിൽ എത്തിയെങ്കിലും മാനസിക വിഭ്രാന്തി ബാധിച്ച അദ്ദേഹത്തെ സ്വീകരിക്കാൻ അവർ തയ്യാറായില്ലത്രെ.
അദ്ദേഹത്തിനൊപ്പം പോയ വൈദികനെക്കുറിച്ച്‌ പിന്നീട് യാതൊരു വിവരവും ലഭിച്ചില്ല.
കായ്കനികൾ മാത്രം ഭക്ഷിച്ച്‌ അലഞ്ഞുതിരിഞ്ഞ കാലഘട്ടത്തിന്റെ അവസാന ഭാഗത്താണ്‌ അദ്ദേഹം നെടുംകുന്നം പേക്കാവുചേരിക്കലിലുള്ള വനത്തിലെ ഗുഹയിൽ താപസിയായി കാണപ്പെട്ടത്.
അരിയാഹാരം ഉപയോഗിക്കാതെ, ഫലമൂലാദികൾ മാത്രം കഴിച്ച്‌ തപശ്ചര്യയിലൂടെ ആത്മീയവരം ആർജ്ജിച്ചിരുന്ന ഒരു യതിവര്യനായിരുന്നു അദ്ദേഹം.
അദ്ദേഹത്തിൽനിന്നും അനുഗ്രഹങ്ങൾ പ്രാപിക്കുവാൻ ദൂരദേശങ്ങളിൽ നിന്നുപോലും ഒട്ടേറെയാളുകൾ നെടുംകുന്നത്ത് എത്തിയിരുന്നു.
‍ തന്നെ സമീപിക്കുന്ന ഓരോരുത്തർക്കും കത്തനാർ മൂന്നോ നാലോ തേങ്ങാക്കൊത്ത്‌ പ്രസാദമായി കൊടുത്തിരുന്നു.
നാളാഗമത്തിൽ പേജ്‌ 252ൽ ഇങ്ങനെ പറയുന്നു.
എലഞ്ഞിക്കാരൻ കളത്തുകുളങ്ങര അവറാഹം കത്തനാരു മൂന്നു തേങ്ങാക്കൊത്തു കൊടുക്കും.
മൂന്നു ചക്രം നേർച്ചയും വയ്ക്കും.
ഇക്കാരണം കൊണ്ടുതന്നെ തേങ്ങാക്കൊത്തച്ചൻ എന്നൊരു പേരും പ്രചാരത്തിലുണ്ടായിരുന്നു.
നേർച്ചകാഴ്ച്ചകളായി ലഭിച്ചിരുന്ന പണമത്രയും പള്ളിയുടെ നിർമ്മാണത്തിനും പള്ളിയോടു ബന്ധപ്പെട്ട മറ്റാവശ്യങ്ങൾക്കും വിനിയോഗിച്ചിരുന്നത്രെ.
നെടുങ്ങോത്തച്ചനു മുമ്പ്‌ ഇവിടെ ദിവ്യബലി അർപ്പിക്കാൻ വൈദികർ ഇല്ലായിരുന്നു എന്ന് തീർത്തുപറയാൻ സാധിക്കില്ല.
കമ്മാത്തുരുത്തേൽ വലിയ ഗീവർഗീസ്‌ എന്ന ഒരു വൈദികൻ കുറേക്കാലം ഇവിടെ ദിവ്യബലി അർപ്പിച്ചിരുന്നതായും പറയപ്പെടുന്നു.
നെടുങ്ങോത്തച്ചന്റെ സേവനകാലം
1796 മുതൽ 1802 വരെ ഇലഞ്ഞി പള്ളിയൽ സേവനമനുഷ്ഠിച്ചിരുന്ന ഏബ്രഹാം കത്തനാർ നാടുവിട്ട്‌ രണ്ടു വർഷത്തിനുശേഷമാണല്ലോ അദ്ദേഹത്തിന്‌ വീണ്ടും പസ്തേന്തി ലഭിക്കുത്‌.
ഈ പശ്ചാത്തലത്തിൽ അദ്ദേഹം നെടുംകുന്നത്ത്‌ വത്‌ 1804-ലാണെന്ന്‌ ഉറപ്പിക്കാം.
വികാരിയായി നെടുംകുന്നത്തെത്തിയ അബ്രഹാം കത്തനാർക്ക്‌ അഭിമുഖീകരിക്കേണ്ടിവന്ന ആദ്യത്തെ പ്രശ്നം അടയറവുള്ള ഒരു ദേവാലയവും താമസിക്കുന്നതിനുള്ള മുറിയും ലഭ്യമാക്കുക എന്നതായിരിക്കണമല്ലോ.
1973-ലെ പാരിഷ്‌ ബുള്ളറ്റിനിൽ രേഖപ്പെടുത്തിയിരിക്കുതനുസരിച്ച്‌ ഇപ്പോഴത്തെ കൊച്ചുപള്ളിയുടെ തൊട്ടു പടിഞ്ഞാറു ഭാഗത്തുണ്ടായിരുന്ന പുളിമരത്തിനു സമീപം ഒരു ചെറിയപള്ളിയും മുറിയും പണിതീർത്തു.
ഇതാണ്‌ ഇവിടുത്തെ രണ്ടാമത്തെ പള്ളി.
നൂറ്റാണ്ടുകളുടെ പഴക്കമുണ്ടായിരുന്ന പ്രസ്തുത പുളിമരം വെട്ടിമാറ്റിയപ്പോൾ ആ സ്ഥാനത്തു 1988 ൽ പള്ളി കൈക്കാരനായിരുന്ന പുതിയാപറമ്പിൽ പീടികയിൽ ജോസ് ജോൺ (ജോസ്സുകുട്ടി പീടികയിൽ ) നട്ടുപിടിപ്പിച്ചതാണ്‌ ഇപ്പോഴത്തെ പുളിമരം.
[അവലംബം:പുതിയാപറമ്പിൽ കുടുംബചരിത്രം 1999 ൽ പ്രസിദ്ധീകരിച്ചത്-പേജ്109]
മെത്രാസനത്തിൽനിന്നുള്ള അനുമതികൂടാതെ നിർമിച്ച ഈ പള്ളിയും മുറിയും പൊളിച്ചുമാറ്റുവാൻ കൽപനയുണ്ടായി.
ഇതേത്തുടർന്ന് അധികാരികളുടെ അനുവാദത്തോടെ മറ്റൊരു പള്ളി നിർമ്മിക്കുകയും സ്ഥിരമായി ഒരു വൈദികനെ ലഭിക്കുകയും ചെയ്ത കാലഘട്ടത്തിൽ നെടുംകുന്നം ഒരു ഇടവകയായി അംഗീകരിക്കപ്പെട്ടു എന്ന് വിശ്വസിക്കാം.
അങ്ങനെ 1805-ൽ ഇടവകയായെന്ന് പാരിഷ്‌ ബുള്ളറ്റിനിൽ(1973) പറയുന്നു.
നെടുംകുത്തെ മൂന്നാമത്തെ പള്ളിയായിരുന്നു ഇത്‌.
ഈ പള്ളിയുടെ സ്ഥാനത്തെപ്പറ്റി നാളാഗമത്തിൽ വ്യക്തമായ പരാമർശമുണ്ട്‌ (പുറം252) നെടുംകുത്തു പള്ളിയുടെ കുരിശിനു വടക്കുപുറത്തുള്ള ചെറിയ മലയിൽ ഒരു ചെറിയ പള്ളിയും ഒരു മുറിയും പണിയിച്ച്‌ പാർത്തിരുന്നു.
ഇനിക്കു പതിനാറു വയസു ശെമ്മാശു പട്ടവും ഉള്ളപ്പോൾ അദ്ദേഹം മരിച്ചു.
നെടുംകുന്നത്ത്‌ പള്ളിയിൽ അടക്കി.
അദ്ദേഹത്തിന്റെ പള്ളിയും മുറിയും അവിടെയും കിടന്ന് ജീർണം ഭവിച്ചു.
നെടുങ്ങോത്തച്ചന്റെ സംഭവ ബഹുലമായ ജീവിതത്തിന്‌ 1847- മെയ്‌ 31-നാണ്‌ തിരശീല വീണത്‌.
മേച്ചേരിക്കുന്നേൽ മാണിക്കത്തനാർ വികാരിയായിരിക്കെ 1923-ൽ ഈ പള്ളിയുടെ അവശിഷ്ടങ്ങൾ നീക്കം ചെയ്യിച്ച സമയത്ത്‌ കളത്തുക്കുന്നേൽ അബ്രഹാം കത്തനാർ എന്ന് എഴുതിയ ശിലാഫലകം കണ്ടുകിട്ടിയതായി അന്ന് നെടുംകുന്നം പള്ളിയുടെ കണക്കനായിരുന്ന കെ.ജെ സ്റ്റീഫൻ സാക്ഷ്യപ്പെടുത്തിയിട്ടുണ്ട്.
(കളത്തുകുളങ്ങര അബ്രഹാം കത്തനാർ എതിനു പകരം 'കളത്തുകുന്നേൽ' എന്ന് സൂചിപ്പിച്ചിരിക്കുന്നത്‌ പിശകു പറ്റിയതാവാം.).
അദ്ദേഹത്തിന്റെ ഭൗതികാവശിഷ്ടങ്ങൾ അവിടെനിന്ന് എടുക്കുകയും അതേ വർഷം കൊച്ചുപള്ളിയുടെ തറ കോൺക്രീറ്റ്‌ ചെയ്തപ്പോൾ അവിടെ അടക്കംചെയ്യുകയുംചെയ്തു.
1973 ഏപ്രിൽ ഓം തീയതി 125-ആം ചരമ വാർഷികാചരണത്തോടനുബന്ധിച്ച്‌ അദ്ദേഹത്തിന്റെ കുടുംബാംഗങ്ങളായ വൈദികരും മറ്റും നെടുംകുന്നത്തേക്ക്‌ ഒര തീർത്ഥയാത്ര നടത്തി.
ചങ്ങനാശേരി, പാല രൂപതാദ്ധ്യക്ഷൻമാരുടെ അനുമതിയോടെ അച്ചന്റെ ഭൌതികാവശിഷ്ടങ്ങൾ ഇലഞ്ഞിയിൽ കൊണ്ടുചെന്ന് വിശുദ്ധ പത്രോസ്‌, പൌലോസ്‌ ശ്ളീഹൻമാരുടെ പള്ളിയിൽ അടക്കം ചെയ്തു.
ബഹു. അബ്രാഹം അച്ചന്റെ കബറിടം ശ്രീ. ജോൺ നാറാണത്തിന്റെ ശ്രമഫലമായി വീണ്ടും ഘനനംചെയ്യുകയും അപ്പോൾ കിട്ടിയ ഭൗതിക അവശിഷ്ടങ്ങളുടെ ഒരു ഭാഗം 1975 മെയ്‌ 31-ന്‌ ഇലഞ്ഞിപ്പള്ളിയിൽ കൊണ്ടുവന്ന്‌ സ്മാരകശിലയ്ക്കുള്ളിൽ ആദരപൂർവ്വം നിക്ഷേപിക്കുകയുംചെയ്തു.
ഭൗതികാവശിഷ്ടങ്ങളുടെ ഒരു ഭാഗം നെടുംകുന്നം പള്ളിക്കാരുടെ നിർബന്ധപ്രകാരം നെടുംകുന്നം ചെറിയ പള്ളിയുടെ ഭിത്തിക്കുള്ളിൽ സ്ഥാപിക്കുകയും ഒരു സ്മാരശില അവിടെ നിർമ്മിക്കുകയുംചെയ്തിട്ടുണ്ട് (കളത്തുകുളങ്ങര കടുംബം ചരിത്ര സംഗ്രഹം, 1999. പേജ്‌ 11-12).
നാലാമത്തെയും അഞ്ചാമത്തെയും പള്ളികൾ
അബ്രഹാം കത്തനാരുടെ പള്ളി തകർന്നടിഞ്ഞപ്പോൾ താത്കാലികമായി പണിതീർത്തതാണ്‌ നാലാമത്തെ പള്ളി.
(ഇപ്പോൾ കൊച്ചുപള്ളി സ്ഥിതിചെയ്യുതിന്റെ കിഴക്കുഭാഗത്ത്‌).
നാലാമതു നിർമ്മിച്ച പള്ളി താത്‌ കാലികമായിരുതുകൊണ്ടാണ് ഏഴെട്ടു വർഷങ്ങൾക്കുള്ളിൽ അഞ്ചാമ ത്തെ പള്ളിയെന്നു പറയാവുന്ന ഇപ്പോഴ ത്തെ കൊച്ചുപള്ളി നിർമിച്ചതെന്ന് അനുമാനിക്കപ്പെടുന്നു.
പത്തൊൻപതാം നൂറ്റാണ്ടിന്റെ ഉത്തരാർദ്ധത്തിൽ നിർമ്മിച്ച പല ദേവാലയങ്ങളെയുംപോലെ ഇറ്റാലിയൻ ചിത്ര, ശിൽപ്പ ചാരുതയെ അനുസ്മരിപ്പിക്കുവിധത്തിൽ അലംകൃതമായ ത്രോണോസ്‌ കൊച്ചുപള്ളിയുടെ ശ്രദ്ധേയമായ സവിശേഷതയാണ്‌.
നെടുങ്ങോത്തച്ചന്റെ ഭൗതികാവശിഷ്ടങ്ങൾ അടക്കംചെയ്തിട്ടുള്ള ഈ ദേവാലയത്തിൽ പ്രധാന തിരുന്നാൾ ദിവസമായ വൃശ്ചികം 13ന് അദ്ദേഹത്തിന്റെ സ്മരണക്കായി പ്രത്യേക ദിവ്യബലി നടത്തിവരുന്നു.
വർഷങ്ങളായി ഓശാന ഞായറാഴ്ച്ചത്തെ തിരുക്കർമ്മങ്ങൾക്ക്‌ തുടക്കം കുറിയ്ക്കുന്നതും ഇവിടെയാണ്‌.
പത്തൊൻപതാം നൂറ്റാണ്ടിന്റെ അവസാന ദശകങ്ങളിൽ ഏറെ പരിമിതികൾക്കിടയിലും കൊച്ചുപള്ളിയിൽ വിശ്വാസികൾക്ക്‌ ഒത്തുചേർന്ന് ബലിയർപ്പിക്കുവാൻ ഇടമുണ്ടായിരുന്നു.
അരനൂറ്റാണ്ടു കഴിഞ്ഞപ്പോൾ സ്ഥിതിയാകെ മാറി.
കുടുംബങ്ങളുടെ എണ്ണം ഗണ്യമായി വർദ്ധിച്ചു.
കുടിയേറ്റങ്ങൾ തുടുർന്നുകൊണ്ടിരുന്നു.
വിശ്വാസികളുടെ കൂട്ടായ്മക്കും പ്രാർത്ഥനയ്ക്കും കൊച്ചുപള്ളി തീർത്തും അപര്യാപ്തമായി.
ഈ സാഹചര്യത്തിലാണ്‌ ഇപ്പോഴത്തെ വലിയ പള്ളി നിർമ്മിക്കുവാൻ തീരുമാനിച്ചത്‌.1936-ൽ പുളിക്കപ്പറമ്പിൽ വല്യച്ചന്റെ കാലത്താണ്‌ ഇപ്പോഴത്തെ വലിയ പള്ളിയുടെ നിർമ്മാണം ആരംഭിച്ചത്‌.
1940-ൽ നിർമ്മാണം പൂർത്തിയാക്കി അതേ വർഷം നവംബർ 28-ന്‌ (വൃശ്ചികം 13) ആർച്ച്‌ ബിഷപ്‌ മാർ ജെയിംസ്‌ കാളാശേരി ആശീർവാദകർമ്മം നിർവ്വഹിച്ചു.
സമീപകാലത്ത്‌ നിർമ്മിച്ചിട്ടുള്ള ദേവലയങ്ങളുമായി താരതമ്യം ചെയ്യുമ്പോൾ ഈ പള്ളിയുടെ വാസ്തുവിദ്യ സവിശേഷമാണ്‌.
നെടുംകുന്നം പള്ളിയുടെ മുന്നിലെ നടകളുടെ ഇരുവശത്തുമായി സ്ഥാപിച്ചിരിക്കുന്ന ക്രിസ്തുവിന്റെ പീഡാനുഭവ ശിൽപ്പസമുച്ചയങ്ങൾ ശ്രദ്ധേയമാണ്‌.
ഇടവകാംഗമായ പരേതനായ ഫാ.
ജോസഫ്‌ പുതിയാപറമ്പിലാണ്‌ ഇത്‌ നിർമിച്ച്‌ നൽകിയത്‌.
പതുക്രൈസ്തവരുടെ കപ്പേള
പാലാക്കുന്നേൽ മത്തായി മറിയം കത്തനാർ വികാരിയായിരിക്കെ വരാപ്പുഴ അപ്പസ്തോലിക്കയായിരുന്ന മാർ ബർണർദീനോസ്‌ മെത്രാൻ 1858 കന്നി 11-ന്‌ അദ്ദേഹത്തിനയച്ച കൽപനയുടെ ഒരു പ്രസക്തഭാഗം ഇങ്ങനെയാണ്.
നെടുങ്ങോത്തുള്ള പുതു ക്രൈസ്തവരുടെ കപ്പേളയിൽ വയ്പ്പാൻ ഈ ആൾവശം ദൈവമാതാവിന്റെ ഒരു രൂപം നാം കൊടുത്തയക്കുന്നു.
ഈ രൂപം ആ കപ്പേളയിൽ വയ്ക്കുതല്ലാതെ പള്ളിയിലും മറ്റാർക്കും കൊടുക്കു കയും വഹിയാ...
പുതുക്രൈസ്തവർക്ക്‌ കെട്ടിയിരിക്കുന്ന പന്തലും റോമ്മായിൽ വലിയ പള്ളി എന്ന പോലെ തമ്പുരാന്റെ വീടാകുന്നു.
അതിലും തമ്പുരാനെ വണങ്ങുവാനും സ്തുതിപ്പാനും തന്റെ ഇഷ്ടപ്രസാദം ജനങ്ങൾ അപേക്ഷിച്ച്‌ കൈക്കൊൾവാനും ഉള്ള സ്ഥലമാകുന്നു.
തമ്മിൽ യാതൊരു വ്യത്യാസവുമില്ലാതെ മറ്റു പള്ളികൾപോലെ അതും തന്പുരാന്റെ വീടാകുന്നു...
അതുകൊുതെ പുതുക്രൈസ്തവരുടെ കപ്പേളയും പള്ളികളുടെ പട്ടികയിൽ ഉൾപ്പെടുത്തേണ്ടിരിക്കുന്നു.
ചുരുക്കിപ്പറഞ്ഞാൽ നെടുംകുത്ത്‌ നിർമിച്ച പള്ളികളുടെ എണ്ണം ഏഴാണ്‌.
തിരുനാളും പുഴുക്കുനേർച്ചയും
ചരിത്ര പ്രധാനമായ ഏതു സംഭവത്തിന്റെ സ്മരണ നിലനിർത്താനാണ്‌ എല്ലാ വർഷവും വൃശ്ചികം 13-ന്‌ നെടുംകുന്നം ഇടവകയിലെ പ്രധാന തിരുനാൾ ആചരിക്കുന്നത്‌ എന്നതിന്‌ വ്യക്തമായ തെളിവുകൾ ലഭ്യമല്ലെന്ന് പറയപ്പെടുന്നു.
മൂന്നോ നാലോ അനുമാനങ്ങൾ പരിഗണനാർഹമാണ്‌.
വിശുദ്ധന്റെ തിരുസ്വരൂപം നെടുംകുത്ത്‌ കൊണ്ടുവന്ന തീയതി, അല്ലെങ്കിൽ ഇവിടെ ദേവാലയം നിർമ്മിക്കുന്നതിന്‌ വരാപ്പുഴ മെത്രാനിൽനിന്നും അനു വാദം ലഭിച്ചതോ പ്രസ്തുത അനുവാദത്തിൻ‍റെ അടിസ്ഥാനത്തിൽ ആദ്യത്തെ ഓലക്കെട്ട് പള്ളിയുടെ നിർമ്മാണം ആരംഭിച്ചതോ ആയ ദിവസം.
അതുമല്ലെ ങ്കിൽ ഏബ്രഹാം കത്തനാർ പണികഴിപ്പിച്ച ദേവാലയത്തിന്റെ തറക്കല്ലിട്ടതോ നിർമ്മാണം പൂർത്തിയാക്കി കൂദാശ ചെയ്ത്‌ ആദ്യമായി ദിവ്യബലി അർപ്പിച്ചതോ ആയ ദിവസം.
നെടുങ്ങോത്തച്ചന്റെ നേതൃത്വത്തിൽ വിശ്വാസികൾക്ക്‌ നൽകിയിരുന്ന നേർച്ചപ്പുഴുക്കാണ്‌ പിൽക്കാലത്ത്‌ നെടുംകുന്നം പള്ളിയിലെ പ്രധാന തിരുന്നാൾ ദിവസം നൽകുന്ന പുഴുക്കുനേർച്ചയായി മാറിയത്‌.
ആദ്യവർഷങ്ങളിൽ പുഴുക്കിനൊപ്പം ചോറും നൽകിരുന്നു.
വൃശ്ചികം പന്ത്രാണ്ടാം തീയതി ഉച്ചമുതൽ ഇടവകയിലെ എല്ലാ കുടുംബങ്ങളിൽനിന്നും കാർഷികവിഭവങ്ങൾ ദേവാലയത്തിലെത്തിക്കും.
അന്നു വൈകുന്നേരേത്തെ തിരുക്കർമ്മങ്ങൾക്കുശേഷം പുഴുക്കുനേർച്ചയ്ക്കുള്ള വിഭവങ്ങൾ ഒരുക്കുന്നതിനായി ഇടവകാംഗങ്ങൾ ഒത്തുചേരും.
പുലർച്ചയോടെ എല്ലാ ഭക്തജനങ്ങൾക്കും വേണ്ട പുഴുക്കുനേർച്ച തയ്യാറാകും.
റബർ കൃഷി വ്യാപകമായതോടെ കപ്പ, ചേന തുടങ്ങിയ ഭക്ഷ്യ വിഭവങ്ങളുടെ ഉത്പാദനം ഗണ്യമായി കുറഞ്ഞു.
നേർച്ചസദ്യയ്ക്കുള്ള ഭക്ഷ്യവിഭവങ്ങൾ വിലയ്ക്കുവാങ്ങേണ്ടിവന്നിരിക്കുന്നു.
അതിന്‌ ആവശ്യമായ തുക ഇടവകക്കാർ പള്ളിയിൽ ഏൽപ്പിക്കുകയും എല്ലാവരും ഒത്തു ചേർന്ന് നേർച്ച തയ്യാറാക്കുകയും ചെയ്യുന്നു.
കേരളത്തിനകത്തും പുറത്തുനിുമായി പതിനായിരക്കണക്കിനാളുകളാണ്‌ തിരുന്നാൾ കർമങ്ങളിലും പുഴുക്കു നേർച്ചയിലും പങ്കാളികളാകുന്നത്.
അവലംബം‍
നെടുംകുന്നം ഗ്രാമപഞ്ചായത്ത്‌ വികസന രേഖ 1996.
പാലാക്കുന്നേൽ വല്യച്ചന്റെ നാളാഗമം1831-19000(1971) -പി.
ജെ സെബാസ്റ്റ്യൻ.
പാലാക്കുന്നേൽ കുടുംബവും കേരള ക്രൈസ്തവരും(1983) -എൻ.
എക്സ്‌ ജോൺ.
പരാതികളില്ലാത്ത ജീവിതം(1978) - ഫാ.
ജോസഫ്‌ പുതിയാപറമ്പിൽ.
നെടുംകുന്നം പാരിഷ്‌ ബുള്ളറ്റിൻ(1973) - എം. ഒ ജോസഫ്‌.
സെൻറ് ജോൺ ബാപ്റ്റിസ്റ്റ്‌ ചർച്ച്‌ നെടുംകുന്നം രാണ്ടാം ശതാബ്ദി സ്മരണിക (1993).
കളത്തുകുളങ്ങര കുടുംബചരിത്രം(സംക്ഷിപ്തം: 1999)ഡോ.
ജോസഫ്‌ നെല്ലിക്കുന്നേൽ.
പരാതികളില്ലാത്ത ജീവിതം(1978)ഫാ.
പകലോമറ്റം പതാലിൽ കുടുംബ ചരിത്രം-ജോസഫ്‌ പതാലിൽ(2005).
എനിക്കുമുണ്ട് ‌ ഒരു കഥപറയാൻ(2000)- ഫാ.
ജേക്കബ്‌ കാട്ടൂർ.
പുതിയാപറമ്പിൽ കുടുംബചരിത്രം  (1999) പുറത്തേക്കുള്ള കണ്ണികൾ‍ സെൻറ് ജോൺ ബാപ്റ്റിസ്റ്റ്‌ ഹയർ സെക്കൻഡറി സ്കൂൾ Archived 2007-06-14 at the Wayback Machine .
സെൻറ് ജോൺ ദ ബാപ്റ്റിസ്റ്റ്സ്‌ കോളേജ്‌ ഓഫ്‌ എജ്യുക്കേഷൻ ജോൺ ഭ ബാപ്റ്റിസ്റ്റ് സി.ബി.എസ്.ഇ സ്കൂൾ Archived 2011-05-19 at the Wayback Machine .
[വർഗ്ഗം:കോട്ടയം ജില്ലയിലെ ക്രിസ്ത്യൻ പള്ളികൾ]]
നെടുങ്കണ്ടം ബ്ലോക്ക് പഞ്ചായത്ത്
ഇടുക്കി ജില്ലയിലെ ഉടുമ്പൻചോല താലൂക്കിൽ സ്ഥിതി ചെയ്യുന്ന ബ്ളോക്ക് പഞ്ചായത്താണ് നെടുങ്കണ്ടം .
12 ഡിവിഷനുകൾ ഉള്ള ഈ ബ്ലോക്ക് പഞ്ചായത്തിൽ പാമ്പാടുംപാറ , സേനാപതി , കരുണാപുരം , രാജാക്കാട് , നെടുങ്കണ്ടം , ഉടുമ്പൻചോല , രാജകുമാരി എന്നീ ഏഴു ഗ്രാമപഞ്ചായത്തുകൾ ഉൾപ്പെടുന്നു.
341.9 ചതുരശ്രകിലോമീറ്റർ വിസ്തൃതിയുള്ള ഈ ബ്ലോക്ക് പഞ്ചായത്ത് 1981 നവംബർ 29 -നാണ് രൂപീകൃതമായത്.
പാമ്പാടുംപാറ, ചതുരംഗപാറ, കരുണാപുരം, ബൈസൺവാലി, കൊന്നത്തടി, ഗാന്ധിപാറ, രാജക്കാട്, പാറത്തോട്, ഉടുമ്പൻചോല, രാജകുമാരി, കൽക്കൂന്തൽ എന്നീ വില്ലേജുകളും നെടുങ്കണ്ടം ബ്ലോക്ക് പഞ്ചായത്തിൽ ഉൾപ്പെടുന്നു.
അതിരുകൾ വടക്ക് - ദേവികുളം ബ്ലോക്ക് പഞ്ചായത്ത് കിഴക്ക് - തമിഴ്നാട് സംസ്ഥാനം തെക്ക് - കട്ടപ്പന ബ്ലോക്ക് പഞ്ചായത്ത് പടിഞ്ഞാറ് - അടിമാലി ബ്ലോക്ക് പഞ്ചായത്ത് , ഇടുക്കി ബ്ലോക്ക് പഞ്ചായത്ത് പൊതുവിവരങ്ങൾ
പൊതുവിവരങ്ങൾ:- 2001 ലെ ജനസംഖ്യാ കണക്കെടുപ്പനുസരിച്ച് : ജില്ല ഇടുക്കി ബ്ലോക്ക് നെടുങ്കണ്ടം വിസ്തീർണ്ണം 341.9 ഡിവിഷനുകളുടെ എണ്ണം 12 ജനസംഖ്യ 136801 പുരുഷൻമാർ 69510 സ്ത്രീകൾ 67291 ജനസാന്ദ്രത 400 സ്ത്രീ : പുരുഷ അനുപാതം 968 മൊത്തം സാക്ഷരത 95 സാക്ഷരത (പുരുഷൻമാർ) 98 സാക്ഷരത (സ്ത്രീകൾ) 92
നെടുംപൊയിൽ ഇംഗ്ലീഷ് വിലാസം https://ml.wikipedia.org/wiki/Nedumpoyil
11°51′00″N 75°44′47″E ﻿ / ﻿ 11.8500634°N 75.746402°E ﻿ / 11.8500634; 75.746402 കേരളത്തിലെ കണ്ണൂർ ജില്ലയിലെഒരു ചെറിയ പട്ടണമാണ്‌ നെടുംപൊയിൽ .
കൊട്ടിയൂരിൽ നിന്നും മാനന്തവാടിയിൽ നിന്നും കൂത്തുപറമ്പിൽ നിന്നും പേരാവൂരിൽ നിന്നും വരുന്ന റോഡുകൾ ഇവിടെ കൂടിച്ചേരുന്നു.
കൊമ്മേരി ആടു വളർത്തു കേന്ദ്രം നെടുംപൊയിലിന് സമീപം സ്ഥിതി ചെയ്യുന്നു.
ഊട്ടിയിലേക്കും ഇതര വയനാടൻ വിനോദ സഞ്ചാര കേന്ദ്രങ്ങളിലേക്കും പോകുന്ന വിനോദ സഞ്ചാരികൾക്ക് ഒരു വിശ്രമ കേന്ദ്രമാണ് ഈ പശ്ചിമ ഘട്ട താഴ്വാര പ്രദേശം.
Nedumpoil എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നെടുങ്കണ്ടം ഇംഗ്ലീഷ് വിലാസം https://ml.wikipedia.org/wiki/Nedumkandam ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
കേരള സംസ്ഥാനത്തെ ഇടുക്കി ജില്ലയിലെ ഉടുമ്പൻചോല താലൂക്ക് ആസ്ഥാനം ആണ് നെടുങ്കണ്ടം .
തേക്കടി പെരിയാർ വന്യജീവി സങ്കേതം , മൂന്നാർ മലനിരകൾ എന്നിവയ്ക്ക് നടുക്കാണ് നെടുങ്കണ്ടം സ്ഥിതി ചെയ്യുന്നത്.
1950-ഓടെ കോട്ടയം , എറണാകുളം , തൃശ്ശൂർ , കൊല്ലം മുതലായ ജില്ലകളിൽ നിന്നും കുടിയേറി പാർത്തവർ ആണ് നെടുങ്കണ്ടത്തെ തദ്ദേശവാസികൾ .
മൂന്നാർ തേക്കടി സംസ്ഥാന പാതയിൽ മൂന്നാറിൽ നിന്നും 60 കിലോമീറ്ററും തേക്കടിയിൽ നിന്നും 45 കിലോമീറ്ററിനും ഇടയിൽ സ്ഥിതി ചെയ്യുന്ന ഒരു പട്ടണമാണ് നെടുങ്കണ്ടം.
മധ്യതിരുവതാംകുർ, കോട്ടയം, പാലാ തുടങിയ സ്ഥലങ്ങളിൽ നിന്നും 1960നു മുൻപു കുടിയേറിയവർ കാടിനോടും കാട്ടുമൃഗങ്ങളോടും പൊരുതി വാസയോഗ്യമാക്കിയതാണു ഇവിടം.
ഏലം, കുരുമുളക്, കാപ്പി എന്നിവക്കു പുറമേ ഇതര നാണ്യവിളകൾ കൃഷി ചെയ്യുന്നു.
രാമക്കൽമേട് കൈലാസപ്പാറ, തുവൽ,മാൻ കുത്തിമേട്, എഴുകുംവയൽ കുരിശുമല തുടങ്ങിയ വിനോദസ്ഥലങ്ങൾ  നെടുംകണ്ടത്തിന്റെ പ്രശസ്തി വർധിപ്പിക്കുന്നു.
വിദ്യാഭ്യാസ സ്ഥാപനങ്ങൾ കോളേജ് ഓഫ് ടീച്ചർ എഡ്യൂക്കേഷൻ, നെടുങ്കണ്ടം, (സി പാസ്, കേരള സർക്കാർ) ഗവണ്മെന്റ് പോളിടെൿനിക് നെടുംകണ്ടം എം.ഇ.
എസ് കോളേജ്, വട്ടപ്പാറ, നെടുംകണ്ടം എസ്.എം.ഇ.
നഴ്സിങ് സ്കൂൾ കരുണ നഴ്സിങ് സ്കൂൾ കോപ്പറേറ്റീവ് കോളേജ് സെന്റ് സെബാസ്റ്റ്യൻസ് ഹയർ സെക്കൻഡറി സ്കൂൾ ഹോളിക്രോസ്  ഹയർ സെക്കൻഡറി സ്കൂൾ ഗവണ്മെന്റ് വൊക്കേഷണൽ ഹയർ സെക്കൻഡറി സ്കൂൾ ഗവ : പഞ്ചായത്ത്‌ യു പി സ്കൂൾ ആശുപത്രികൾ നെടുംകണ്ടം താലൂക്ക് ആശുപത്രി മെഡിക്കൽ ട്രസ്റ്റ് ആശുപത്രി കരുണ ആശുപത്രി(നിലവിൽ പ്രവർത്തനരഹിതം) ജീവമാതാ ആശുപത്രി അവലംബം
നെടുങ്കയം ഇംഗ്ലീഷ് വിലാസം https://ml.wikipedia.org/wiki/Nedumkayam നെടുങ്കയം ഇരുമ്പുപാലത്തിൽ നിന്നുള്ള ദൃശ്യം
നെടുങ്കയം മലപ്പുറം ജില്ലയിലെ ഒരു പ്രധാന വനപ്രദേശവും വിനോദസഞ്ചാരകേന്ദ്രവുമാണ്‌ .
അടുത്തുള്ള പ്രധാന പട്ടണമായ നിലമ്പൂരിൽ നിന്നു ഏകദേശം 18 കിലോമീറ്റർ അകലെ സ്ഥിതി ചെയ്യുന്ന ഇവിടെ വെള്ളക്കാരുടെ കാലത്ത് നിർമിച്ച മനോഹരമായ ഒരു വിശ്രമകേന്ദ്രവുമുണ്ട്.
ഇവിടുത്തെ മഴക്കാടുകൾ വന്യമൃഗങ്ങളായ ആന , മുയൽ , മാൻ തുടങ്ങിയവയുടെ വാസസ്ഥലമണ്.
ഈ നിബിഡവനങ്ങളിൽ ചോലനായ്ക്കർ എന്ന ആദിവാസി വിഭാഗങ്ങളും ജീവിക്കുന്നു.
നിത്യഹരിത വനപ്രദേശങ്ങളും, തേക്ക് തോട്ടങ്ങളും, പുഴകളും നെടുങ്കയത്തെ അവിസ്മരണീയമായ കാഴ്ചകളാണ്.
വനം വകുപ്പിന്റെ പഴയകാല പ്രതാപം വിളിച്ചോതുന്ന സ്മാരകങ്ങളും ഇവിടെയുണ്ട്.
ഇന്നും പുതുമയും ബലവും വേരോടെ നിൽക്കുന്ന 1930കളിൽ നിർമ്മിച്ച കമ്പിപ്പാലങ്ങളാണ് അവയിലൊന്ന്.
ബ്രിട്ടീഷ് എഞ്ചിനീയറായിരുന്ന ഇ.
കെ. ഡോസനാണ് ഇതിന്റെ ശിൽപി.
കരിമ്പുഴയിൽ മുങ്ങി മരിക്കുകയായിരുന്നു ഡോസൻ .
ഇദ്ദേഹത്തിന്റെ ശവകുടീരം ഇന്നും നെടുങ്കയത്ത് സംരക്ഷിച്ചിരിക്കുന്നു.
കരിമ്പുഴക്ക് അഭിമുഖമായി ഡോസൻ തടികൊണ്ട് തീർത്ത ബംഗ്ലാവും അതേപടിയുണ്ട്.
വന്യ ജീവി സംരക്ഷണ നിയമം പ്രാബല്യത്തിൽ വരും വരെ നെടുങ്കയത്ത് ആനപിടുത്തം നടന്നിരുന്നു.
അതിന്റെ സ്മാരകങ്ങളാണ് ഇന്ന് കാണുന്ന ആനപന്തിയും ഉൾവനത്തിലെ വാരിക്കുഴികളും.
താപ്പാനകൾക്കും മറ്റും ഭക്ഷണ സാമഗ്രികൾ സൂക്ഷിച്ച കൂറ്റൻ പത്തായം കരുളായി റെയ്ഞ്ച് ഓഫീസിൽ ഇപ്പോഴും ഉണ്ട്.
കരിമ്പുഴയിലെ വെള്ളത്തിന് ഔഷധ ഗുണമുണ്ടെന്നാണ് വിശ്വാസം.
ഇവിടെയെത്തുന്ന സന്ദർശകർ മുങ്ങിക്കുളിക്കാതെ പോകാറുമില്ല.
നെടുങ്കയത്ത് പുഴയിൽ അപകടം പതിയിരിക്കുന്നതിനാൽ സൂക്ഷിക്കേണ്ടതുണ്ട്.
യാത്രാ വിവരണം പുറത്തേക്കുള്ള കണ്ണികൾ Nedumkayam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പരാന നദി ഇംഗ്ലീഷ് വിലാസം https://ml.wikipedia.org/wiki/Paran%C3%A1_River
തെക്കൻ മധ്യ തെക്കേ അമേരിക്കയിലെ ഒരു നദിയാണ് പരാന നദി.
( സ്പാനിഷ് ഉച്ചാരണം: [ˈri.o paɾaˈna] , പോർച്ചുഗീസ് : Rio Paraná , Guarani : Ysyry Parana ) ബ്രസീൽ , പരാഗ്വേ , അർജന്റീന എന്നീ രാജ്യങ്ങളിലൂടെ 4,880 കിലോമീറ്റർ (3,030 മൈൽ) സഞ്ചരിക്കുന്നു.
തെക്കേ അമേരിക്കൻ നദികൾക്കിടയിൽ ആമസോൺ നദിയുടെ മാത്രം നീളത്തിൽ ഇത് രണ്ടാം സ്ഥാനത്താണ്.
ടുപി ഭാഷയിൽ നിന്ന് വന്നതും "കടൽ പോലെ" (അതായത് "കടൽ പോലെ വലുത്") എന്നർത്ഥം വരുന്ന "പാരാ റെഹെ ഒനവ" എന്ന പദത്തിന്റെ ചുരുക്കമാണ് പരാന എന്ന പേര്.
ഇത് ആദ്യം പരാഗ്വേ നദിയുമായി ലയിക്കുകയും തുടർന്ന് ഉറുഗ്വേ നദിയുമായി താഴേയ്‌ക്ക് റിയോ ഡി ലാ പ്ലാറ്റ രൂപപ്പെടുകയും അറ്റ്ലാന്റിക് മഹാ സമുദ്രത്തിലേക്ക് ഒഴുകുകയും ചെയ്യുന്നു.
ചിത്രശാല അർജന്റീനയിലെ റൊസാരിയോയുടെ വടക്കുകിഴക്ക് നിന്ന് പരാന നദിയിൽ സൂര്യൻ ഉദിക്കുന്നു ബ്രസീലിലെ സാവോ പോളോ , Mato Grosso do Sulമാറ്റോ ഗ്രോസോ ഡോ സുൽ , മിനാസ് ജെറൈസ് എന്നീ സംസ്ഥാനങ്ങളുടെ അതിർത്തിയിലുള്ള പരാന നദിയുടെ ഉറവിടം.
കണ്ടെയ്നർ കപ്പൽ , ഒഴുക്കിൻറെ ദിശയിൽ അർജന്റീനയിലെ റാമല്ലോ നഗരത്തിലേയ്ക്ക് യാത്ര ചെയ്യുന്നു.
റൊസാരിയോ-വിക്ടോറിയ ബ്രിഡ്ജ് അർജന്റീനയിലെ ഗോയയിൽ നിന്ന് താഴേയ്‌ക്ക്, പാരാനയുടെ 29-മീറ്റർ (18 മൈൽ) നീളം കാണിക്കുന്ന ബഹിരാകാശയാത്രികന്റെ ഫോട്ടോ അർജന്റീനയിലെ പോസാദാസിലെ പരാന നദി അവലംബം പുറത്തേക്കുള്ള കണ്ണികൾ Wikimedia Commons has media related to Paraná River .
Information and a map of the Paraná's watershed {{ cite encyclopedia }} : Cite has empty unknown parameters: | HIDE_PARAMETER15= , | HIDE_PARAMETER13= , | HIDE_PARAMETER2= , | HIDE_PARAMETER21= , | HIDE_PARAMETER11= , | HIDE_PARAMETER28= , | HIDE_PARAMETER32= , | HIDE_PARAMETER14= , | HIDE_PARAMETER17= , | HIDE_PARAMETER31= , | HIDE_PARAMETER20= , | HIDE_PARAMETER5= , | HIDE_PARAMETER30= , | HIDE_PARAMETER19= , | HIDE_PARAMETER29= , | HIDE_PARAMETER16= , | HIDE_PARAMETER26= , | HIDE_PARAMETER22= , | HIDE_PARAMETER25= , | HIDE_PARAMETER33= , | HIDE_PARAMETER24= , | HIDE_PARAMETER18= , | HIDE_PARAMETER10= , | HIDE_PARAMETER4= , | HIDE_PARAMETER3= , | HIDE_PARAMETER1= , | HIDE_PARAMETER23= , | HIDE_PARAMETER27= , and | HIDE_PARAMETER12= ( help )
പരാമിതി
ശാസ്ത്രത്തിൽ, ഏതെങ്കിലും വ്യൂഹങ്ങളുടെയോ( en:Systems ) ഗണിതഫലനങ്ങളുടെയോ(mathematical function) ചില ആപേക്ഷണീയമായ സ്ഥിതസവിശേഷതകൾ നിർണയിക്കുന്ന പരിമാണങ്ങളെയാണ് പരാമിതികൾ (parameters) എന്നുപറയുന്നത്.
സാധാരണയായി θ കൊണ്ട് പ്രതിനിധീകരിക്കുന്നു.
മറ്റു പ്രതീകങ്ങൾ ഉപയോഗിക്കുമ്പോൾ പ്രത്യേക അർത്ഥങ്ങൾ ഉണ്ടാകാം.
ഒരു മണ്ഡലത്തിലുടനീളമുളള എതെങ്കിലും ഫലനത്തിന്റെ മൂല്യം കണ്ടുപിടിക്കുമ്പോഴും നിശ്ചിത സമയാന്തരാളത്തിൽ ഉളള ഒരു വ്യൂഹത്തിന്റെ പ്രതികരണം നിർണയിക്കുമ്പോഴും പരാമിതികളെ സ്ഥിതമാക്കി നിർത്തിക്കൊണ്ട് സ്വതന്ത്രചരങ്ങളെ മോഡുലനം ചെയ്യിക്കുന്നു.
വ്യത്യസ്തങ്ങളായ പരാമിതികൾ ഉപയോഗിച്ച് ഇവയെ പിന്നെയും മൂല്യനിർണയം ചെയ്യാവുന്നതാണ്.
അങ്ങനെ വ്യത്യസ്ത സ്വഭാവത്തിലുളള വിവിധ ഫലനങ്ങളും വ്യൂഹങ്ങളും കണ്ടെത്താം.
ഒരു ചരത്തിനും( variable ) അചരത്തിനും( constant ) ഇടയ്ക്കുളള സ്ഥാനമാണ് ഒരു പരാമിതിക്കുളളത്.
ഉദാഹരണം ജെയിംസ് ജെ. കിൽപാട്രിക് ( James J. Kilpatrick ) തന്റെ എഴുത്തുകാരൻ്റെ കല ( The Writer's Art ) എന്ന പുസ്തകത്തിലെ ആവർത്തിച്ച് ദുരുപയോഗിക്കുന്ന വാക്കുകളെക്കുറിച്ചുളള ലേഖനത്തിൽ ഒരു പ്രതിനിധിയിൽ നിന്നുളള കത്ത് ഉദ്ധരിച്ചിട്ടുണ്ട്, പരാമിതി എന്ന വാക്കിന്റെ ശരിയായ ഉപയോഗം അതിൽ ഇപ്രകാരം ഉദാഹരിക്കുന്നു: “ ഡബ്ലിയു എം വുഡ്സ്... എന്ന ഗണിതജ്ഞൻ.... എഴുതുന്നു... "...ഒരു ചരം പലതിൽ ഒന്നാണ‌് ഒരു പരാമിതി അതല്ല."... ആശ്രിതചരമായ കാറിന്റെ വേഗത, സ്വതന്ത്രചരമായ ഗ്യാസ്പെടലിനെ ആശ്രയിച്ചിരിക്കുന്നു. ”
“ കിൽപാട്രിക്  വുഡ്സിനെ ഉദ്ധരിക്കുന്നു "എഞ്ചിനീയർമാർ ലിങ്കേജിന്റെ കണ്ണികൾ മാറ്റം വരുത്തിയാലും കാറിന്റെ വേഗത പെഡലിന്റെ സ്ഥാനത്തെ തന്നെ ആശ്രയിക്കുന്നു പക്ഷേ...മറ്റൊരു വിധത്തിൽ ...  അവർ ഒരു പരാമിതിയിലാണ് മാറ്റം വരുത്തിയത്" ” y = a x 2 {\displaystyle y=ax^{2}} എന്ന ഗ്രാഫിൽ x ന് വിവിധവിലകൾ നല്കുമ്പോഴും a ക്ക് ഒരുവില മാത്രമേ ഉണ്ടാകൂ.
എന്നാൽ a ക്ക് മറ്റൊരു വില നല്കുകയാണെങ്കിൽ വ്യത്യസ്തമായ മറ്റൊരു രേഖം(Graph) ആണ് ലഭിക്കുക.
അതുകൊണ്ട് a യെ ഒരു പരാമീറ്റർ ആയി കണക്കാക്കാം, അതായത് x നെക്കാൾ വിലവ്യത്യാസം വരാത്തതും എന്നാൽ 2 ന്റെയ്ത‌്ര സ്ഥിരത ഇല്ലാത്തതുമായ സ്വഭാവമാണ് a യ്ക്കുളളത്.
നിങ്ങൾക്ക് ഒരു ബൈക്ക് വാങ്ങണമെന്ന് സങ്കല്പിക്കുക, നിങ്ങൾ അടുത്തമാസം ഉണ്ടാക്കാൻ പോകുന്ന പണം നിങ്ങൾ ജോലിചെയ്യുന്ന മണിക്കൂറുകൾക്ക് അനുസരിച്ചാണെന്നിരിക്കട്ടെ,അതായത് y = ax (വരുമാനം=വേതനം x ജോലിചെയ്ത മണിക്കൂറുകൾ).
നിങ്ങളുടെ മണിക്കൂ൪ വേതനം വർദ്ധിപ്പിക്കാൻ സാധ്യമല്ലാത്തതിനാൽ നിങ്ങൾ ആ മാസം കൂടുതൽ ജോലിയെടുക്കാൻ തീരുമാനിക്കുന്നു.
അങ്ങനെയെങ്കിൽ: നിങ്ങളുടെ വേതനമാണ് പരാമിതി.
നിങ്ങൾ ജോലിചെയ്ത മണിക്കൂറുകളാണ് ചരം(variable).
ഇത് തീർച്ചയായും നിങ്ങളുടെ മണിക്കൂ൪വേതനത്തിൽ വർദ്ധന ഉണ്ടാകുമോ ഇല്ലയോ എന്നതിനെ ആശ്രയിക്കുന്നു.
നിങ്ങളും ഒരു സുഹൃത്തും ഇതേ മുതലാളിക്കുകീഴിൽ ഒരേ പോലെ മണിക്കൂറൂകൾ ജോലിചെയ്ത് ഒരേ പോലെ പണമുണ്ടാക്കുന്നു എന്നു കരുതുക, അപ്പോൾ മേൽസൂത്രവാക്യം ഇപ്രകാരമാകും: ( y = 2ax )(Income=2 x wage x hours that you work).
ഇവിടെ അചരം 2  ആണ്.
നിങ്ങളുടെ വേതനം പരാമിതി ആണ്.
നിങ്ങൾ ജോലിചെയ്യാൻ പോകുന്ന മണിക്കൂറുകൾ ചരം ആണ്.
പരാമുഖമേലരാ
ത്യാഗരാജസ്വാമികൾ സുരുട്ടിരാഗത്തിൽ ചിട്ടപ്പെടുത്തിയ ഒരു കൃതിയാണ് പരാമുഖമേലരാ വരികളും അർത്ഥവും വരികൾ അർത്ഥം പല്ലവി പരാമുഖമേലരാ രാമയ്യ ഭഗവാനേ, നീയെന്താണ് മുഖം തിരിച്ചുകളയുന്നത്?
അനുപല്ലവി നിരാദരണ കലദാ നീയെഡല നിത്യാനന്ദ കല്യാണ ഗുണ നിത്യാനന്ദം നൽകുന്ന ഐശ്വര്യഗുണമുള്ള അങ്ങ് തന്റെ ഭക്തരോട് ദാക്ഷിണ്യമില്ലാതിരിക്കുന്നത് അവിടത്തെ സ്വഭാവത്തിലുള്ളതാണോ?
ചരണം ഇഭ രാജു നീകേമൈനനിച്ചെനാ തെലുപു ശുഭ പ്രദുഡു നീവേയനുചു സുന്ദര ത്യാഗരാജ നുത ഗജേന്ദ്രൻ അങ്ങേക്കെന്തെങ്കിലും തന്നോ എന്ന് എന്നോടൊന്നു പറയൂ.
ത്യാഗരാജനാൽ പ്രകീർത്തിക്കപ്പെടുന്ന അങ്ങുമാത്രമാണ് ഐശ്വര്യങ്ങൾ നൽകാൻ ശേഷിയുള്ളയാൾ അവലംബം പുറത്തേക്കുള്ള കണ്ണികൾ
പരാവർത്തനം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പദ്യഭാഗത്തിലെ ആശയത്തെ ലളിതമായ ഭാഷയിൽ എഴുതുന്നതാണ്‌ പരാവർത്തനം എന്നു പറയുന്നത്.
പരാവർത്തനം വിവർത്തനമല്ല.
പദ്യഭാഗത്തിലെ ആശയം നഷ്ടപ്പെടാതെയും സങ്കീർണ്ണമായ പദപ്രയോഗങ്ങളില്ലാതെയും എഴുതുന്നതിലേക്ക് പുതിയതായി ഒന്നും കൂട്ടിച്ചേർക്കാതെയും എഴുതുന്നതാണ് നല്ല പരാവർത്തനം.
പദ്യങ്ങളിലെ അലങ്കാരപ്രയോഗങ്ങൾ പരാവർത്തനത്തിൽ ഇല്ലാതിരിക്കുന്നത് ഉത്തമമായി കണക്കാക്കുന്നു.
പരാശരൻ
പരാശരൻ ഒരു മഹർഷിയും നിരവധി പുരാതന ഇന്ത്യൻ ഗ്രന്ഥങ്ങളുടെ രചയിതാവും ആയിരുന്നു.
ആദ്യ പുരാണമായ വിഷ്ണുപുരാണത്തിന്റെ രചയിതാവായി അദ്ദേഹം അംഗീകരിക്കപ്പെട്ടിട്ടുണ്ട്, അദ്ദേഹത്തിന്റെ മകൻ വ്യാസൻ അത് ഇന്നത്തെ രൂപത്തിൽ എഴുതുന്നതിനുമുമ്പ്.
ശക്തി മഹർഷിയുടെ പുത്രനായ വസിഷ്ഠന്റെ പൗത്രനായിരുന്നു അദ്ദേഹം.
പരാശരനെ ഒരു എഴുത്തുകാരൻ/പ്രഭാഷകൻ എന്ന നിലയിൽ പരാമർശിക്കുന്ന നിരവധി ഗ്രന്ഥങ്ങളുണ്ട്.
പരാശരൻ തന്റെ വിദ്യാർത്ഥിയുടെ പ്രഭാഷകനായിരുന്നതിനെ പരാമർശിച്ചാണ് അദ്ദേഹത്തിന് ആരോപിക്കപ്പെടുന്ന വിവിധ ഗ്രന്ഥങ്ങൾ നൽകിയിരിക്കുന്നത്.[4]
പരാന്തക ചോളൻ രണ്ടാമൻ ഇംഗ്ലീഷ് വിലാസം https://ml.wikipedia.org/wiki/Parantaka_Chola_II ചോഴ രാജാക്കന്മാരുടേയും ചക്രവർത്തിമാരുടേയും പട്ടിക ആദ്യകാല ചോഴരാജാക്കൾ എല്ലാളൻ കുലക്കോട്ടൻ ഇളംചേട്ചെനി കരികാലചോളൻ നെടുങ്കിള്ളി നളൻകിള്ളി കില്ലിവാലവൻ കോപ്പെരുഞ്ചോഴൻ കൊച്ചെംഗനൻ പെരുനാർകില്ലി Interregnum ( c. ) മധ്യകാല ചോളരാജാക്കൾ വിജയാലയ ചോഴൻ 848–891(?) ആദിത്യ ചോളൻ I 891–907 പരന്തക ചോളൻ I 907–950 ഗന്ധരാദിത്യ ചോളൻ 950–957 അരിഞ്ജയ ചോളൻ 956–957 സുന്ദര ചോളൻ 957–970 ആദിത്യ ചോളൻ II (co-regent) ഉത്തമ ചോളൻ 970–985 രാജരാജ ചോളൻI 985–1014 രാജേന്ദ്ര ചോളൻ I 1012–1044 രാജേന്ദ്രരാജ ചോളൻ 1044–1054 രാജേന്ദ്ര ചോളൻ II 1054–1063 വീരരാജേന്ദ്ര ചോളൻ 1063–1070 ആദിരാജേന്ദ്ര ചോളൻ 1070–1070 പിൽകാല ചോഴരാജാക്കൾ കുലോത്തുങ്ക ചോളൻ I 1070–1120 വിക്രമ ചോളൻ 1118–1135 കുലോത്തുങ്ക ചോളൻ II 1133–1150 രാജരാജ ചോളൻ II 1146–1173 രാജാധിരാജ ചോളൻ II 1166–1178 കുലോത്തുങ്ക ചോളൻ III 1178–1218 രാജരാജ ചോളൻ III 1216–1256 രാജേന്ദ്ര ചോളൻ III 1246–1279 അനുബന്ധ രാജവംശങ്ങൾ ആന്ധ്രയിലെ തെലുങ്കു ചോളർ കലിംഗയിലെ ചോഡഗംഗങ്ങൾ സിബുവിലെ രാജ്‌നേറ്റ് ചോഴ സമൂഹം ചോള സർക്കാർ ചോള മിലിട്ടറി ചോള നേവി ചോള കല ചോള സാഹിത്യം ചോളയുടെ പതാക ഗ്രേറ്റ് ലിവിംഗ് ചോള ക്ഷേത്രങ്ങൾ സോളേശ്വര ക്ഷേത്രങ്ങൾ പൂമ്പുഹാർ ഉറയൂർ മേലകടമ്പൂർ ഗംഗൈകൊണ്ട ചോളപുരം തഞ്ചാവൂർ തിരുവാരൂർ ക സ തി
പരാന്തക ചോളൻ രണ്ടാമൻ (957–970 സി.ഇ) പന്ത്രണ്ടു വർഷത്തോളം ഭരിച്ച ഒരു ചോള രാജാവായിരുന്നു.
പരാന്തക സുന്ദര ചോളൻ, എന്ന പേരിലും അദ്ദേഹം അറിയപ്പെട്ടിരുന്നു.